விஞ்ஞானம், தத்துவம், யோகம், ஆன்மிகம், மருத்துவம் என திருமூலர் தொடாத துறைகளே இல்லை. திருமந்திர பாடல்கள் இதற்கு சான்றாக திகழ்கின்றன. திருமந்திரத்தில் தான் சித்தாந்தம் என்ற சொல் முதன் முதலாக பயன்படுத்தப்பட்டுள்ளது. திருமந்திரமும், திருக்குறளும் ஒரே மாதிரியான கருத்துக்களை வலியுறுத்துகின்றன. அன்றாட மனிதனுக்கு வேண்டிய அறம், பொருள், இன்பத்தை முப்பாலாக திருவள்ளுவர் தந்துள்ளார். அதையே திருமூலர் ஒன்பதாயிரம் ஆண்டுகளுக்கு முன்பே அறம், பொருள், இன்பம், வீடு என்ற நான்கையும் முதல் நான்கு தந்திரங்களில் தந்துள்ளார்.